《席上送童子鸣游衡山得踪字》
明代·胡应麟

蹑蹻初寻七十峰，乱山秋色傍行踪。中天翠削芙蓉秀，绝障青含薜荔重。

金检自探神禹策，丹台谁辨祝融封。登临忆尔层云上，杖底千岩落暮钟。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。